এ টি এম আজহারুল ইসলাম : আজ প্রমাণিত হয়েছে যে, ২৮ অক্টোবর পল্টনে সংঘটিত নৃশংস ঘটনার আসল নায়ক আওয়ামী মহাজোট নেতৃবৃন্দ। তারা ক্ষমতায় যাওয়ার সিঁড়ি হিসেবে ব্যবহারের উদ্দেশ্যেই ঐ ঘটনা ঘটিয়েছিল। ঐ ঘটনার নায়কেরা তাদের দলেরই লোক, কাজেই যাদের ব্যবহার করে ঘটনা ঘটিয়ে তারা ক্ষমতায় এসেছে, তাদের রক্ষা করবে এটাইতো স্বাভাবিক। আওয়ামী মহাজোট তাদের দলের সন্ত্রাসীদের রক্ষা করার উদ্দেশ্যেই তাদের বিরুদ্ধে দায়ের করা সকল মামলা তুলে নিয়েছে। তারা সেই মামলা তুলে নিয়ে গণতন্ত্র ও আইনের শাসনের প্রতি বৃদ্ধাঙ্গুলী দেখিয়েছে। তারা অপরাধীদের বিরুদ্ধে দায়ের করা মামলা তুলে নিয়ে দুঃশাসনের যে কুদৃষ্টান্ত স্থাপন করেছে তার কোন নজির এ দেশে নেই।